Obec  Želmanovce








S m e r n i c a
č. 1/2026
na výkon finančnej kontroly v Obci Želmanovce

Článok 1
Úvodné ustanovenia
1. Smernica o postupe pri vykonávaní finančnej kontroly (ďalej len „smernica“) v podmienkach Obce Želmanovce (ďalej len obec) upravuje základné pravidlá a ciele finančnej kontroly, zodpovednosť starostu obce (ďalej štatutára), vedúcich zamestnancov a zamestnancov obce pri vykonávaní finančnej kontroly podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších (ďalej len „zákon“).
2. Smernica je záväzná pre štatutára, všetkých vedúcich zamestnancov a zamestnancov obce, ktorí
vykonávajú finančnú kontrolu podľa zákona č. 357/2015 Z. z.

Článok 2
Finančná kontrola
1. Finančná kontrola je súčasťou vnútorného kontrolného systému a predstavuje jednu z kontrolných činností, ktorou orgán verejnej správy zabezpečuje najmä dodržiavanie hospodárnosti, efektívnosti, účinnosti a účelnosti pri realizácii finančných operácií, dodržiavanie rozpočtu orgánu verejnej správy, dodržiavanie právnych predpisov, zmlúv, predchádzanie podvodom a korupcii.
2. Finančná kontrola sa vykonáva podľa § 7, 8 a 9 zákona o finančnej kontrole. Podrobnosti k
jednotlivým typom kontroly v rámci obce sú uvedené v článkoch 5, 6 a 7 smernice.
3. Náležite vykonaná finančná kontrola prispieva k správnemu fungovaniu finančného riadenia obce, v rámci ktorého sa o. i. finančná operácia alebo jej časť vykoná alebo sa v nej pokračuje, len ak je v súlade so skutočnosťami podľa § 6 ods. 4 zákona č. 357/2015 Z. z., resp. sa zabezpečí, že už poskytnuté plnenie sa vymáha, ak sa zistí nesúlad s uvedenými skutočnosťami. Riadne vykonanou finančnou kontrolou sa zabezpečí hospodárna, efektívna, účelná a účinná realizácia finančnej operácie alebo jej časti.

Článok 3
Finančná operácia
1. Finančnou operáciou alebo jej časťou sa podľa § 2 písm. c) zákona č. 357/2015 Z. z. rozumie príjem verejných financií, vynaloženie verejných financií alebo iný úkon majetkovej povahy.
2. Vo vzťahu k výkonu finančnej kontroly platí, že overovanie sa vždy viaže na finančnú operáciu alebo jej časť. Relevantné doklady (napr. zmluva, faktúra, žiadanka, objednávka) môžu slúžiť pri finančnej kontrole ako doklad súvisiaci s finančnou operáciou, na ktorom sa potvrdí vykonanie finančnej kontroly. Predmetné doklady môžu byť určené na potvrdenie vykonania finančnej kontroly finančnej operácie alebo jej časti (ktorou je napr. vynaloženie verejných financií na kúpu tovaru alebo obstaranie služby).
3. Príjem verejných financií: miestne dane, poplatky, dotácie, granty, transfery, príjem do pokladne orgánu verejnej správy a pod.
4. Vynaloženie verejných financií:  úhrada dodaných tovarov, prác alebo služieb, vyplácanie
miezd, odmien , poskytnutie príspevkov, dotácií alebo grantov, rôzne transfery, presuny a pod.
5. Iný úkon majetkovej povahy: zaraďovanie/vyraďovanie majetku, likvidácia majetku a pod. (keď dochádza k úbytku alebo nadobudnutiu majetku).
Článok 4
Všeobecné vymedzenie zodpovednosti

1. Štatutár:

a) zodpovedá za vytvorenie, rozvíjanie a udržiavanie funkčného vnútorného kontrolného systému. Vnútorný kontrolný systém zabezpečuje hospodárne, efektívne, účinné a účelné nakladanie s verejnými financiami. Vnútorný kontrolný systém musí byť v súlade s požiadavkami uvedenými v § 4 ods. 1 a § 5 zákona o finančnej kontrole (Smernica č. 1/2026 o vnútornom kontrolnom systéme obce Želmanovce)
b) vyhlasuje, či je zavedený vnútorný kontrolný systém v súlade s požiadavkami ustanovenými v § 4 ods. 1 a § 5 zákona o finančnej kontrole a či poskytuje primerané uistenie, že s verejnými financiami sa nakladá hospodárne, efektívne, účinne a účelne
c) je povinný uviesť vyhlásenie štatutárneho orgánu v poznámkach účtovnej závierky zostavenej podľa zákona č. 431/2002 Z. z. o účtovníctve. Vyhlásenie štatutárneho orgánu obce predstavuje samostatný list v poznámkach účtovnej závierky.
d) zodpovedá za vytvorenie, zachovanie a rozvíjanie systému finančného riadenia, vrátane vykonávania finančnej kontroly
e) zodpovedá za určenie vedúcich zamestnancov, ktorí vykonávajú finančnú kontrolu
f) zodpovedá za vytvorenie prostredia, ktoré vylúči alebo aspoň zamedzí zásahom smerujúcim k ovplyvňovaniu zamestnancov pri vykonávaní finančnej kontroly
g) zodpovedá za zabezpečenie overovania finančných operácií finančnou kontrolou podľa	§ 8 zákona
h) poveruje zamestnancov na výkon finančnej kontroly podľa § 9 zákona
i) zodpovedá za zabezpečenie overovania finančných operácií finančnou kontrolou podľa	§
9 zákona podľa potrieb obce
j) zodpovedá za prijatie a splnenie opatrení na nápravu nedostatkov zistených finančnou kontrolou a na odstránenie príčin ich vzniku, za určenie zamestnancov zodpovedných za zistené nedostatky a uplatnenia opatrení voči nim podľa osobitného predpisu (napríklad Zákonník práce)
k) rozhoduje o námietkach o predpojatosti proti zamestnancovi a prizvanej osobe do troch dní od doručenia písomných námietok podľa § 26 ods. 3 zákona č. 357/2015 Z. z. alebo písomného oznámenia podľa § 26 ods. 2 zákona č. 357/2015 Z. z.
l) rozhoduje o prizvanej osobe na výkon finančnej kontroly, ak obec nemôže zabezpečiť výkon finančnej kontroly vlastnými zamestnancami.

2. Vedúci zamestnanci obce zodpovedajú za:
a) vytvorenie postupov finančného riadenia tak, aby sa zabezpečilo transparentné posudzovanie
a finančná kontrola finančných operácií alebo ich častí
b) zabezpečenie overovania a overovanie všetkých finančných operácií alebo ich častí finančnou kontrolou (ak sú určení na vykonanie finančnej kontroly štatutárom)
c) prípravu a realizáciu finančných operácií alebo ich častí tak, aby bola dodržaná zásada hospodárnosti, efektívnosti, účinnosti a účelnosti pri hospodárení s verejnými financiami, v nadväznosti na ich vecnú pôsobnosť
d) priebežné dodržiavanie, prehodnocovanie a aktualizovanie interných riadiacich aktov a rozhodnutí obce ako interných riadiacich aktov upravujúcich postupy prípravy a realizácie finančných operácií alebo ich častí vo väzbe na uplatňovanie zákona č. 357/2015 Z. z. a za dodržiavanie uvedených interných riadiacich aktov
e) predloženie návrhu na ďalšieho vedúceho zamestnanca a zamestnanca na výkon finančnej kontroly počas ich neprítomnosti na pracovisku. Poverenie na výkon finančnej kontroly počas zastupovania zamestnanca neprítomného na pracovisku bude týmto zamestnancom vystavené vedúcim zamestnancom a schválené štatutárnym orgánom obce.

3. Zamestnanci zodpovedajú za:
a) overovanie všetkých finančných operácií alebo ich častí finančnou kontrolou podľa § 7 zákona,

v nadväznosti na ich vecnú pôsobnosť
b) overovanie všetkých finančných operácií alebo ich častí, ak je finančnou operáciou alebo jej časťou poskytnutie verejných financií finančnou kontrolou podľa § 8 zákona nadväznosti na ich vecnú pôsobnosť
c) overovanie vybraných finančných operácií alebo ich častí finančnou kontrolou § 9 zákona na
základe písomného poverenia na vykonanie finančnej kontroly
d) prípravu a realizáciu finančných operácií alebo ich častí tak, aby bola dodržaná zásada hospodárnosti, efektívnosti, účinnosti a účelnosti pri hospodárení s verejnými financiami, v nadväznosti na ich vecnú pôsobnosť
e) dodržiavanie interných riadiacich aktov a rozhodnutí obce ako interných riadiacich aktov upravujúcich postupy prípravy a realizácie finančných operácií alebo ich častí vo väzbe na uplatňovanie zákona č. 357/2015 Z. z.
f) za dodržanie súladu finančnej operácie s relevantnými skutočnosťami podľa § 6 ods. 4 zákona
o finančnej kontrole
g) v prípade zistenia nezrovnalostí sú povinní bezodkladne túto skutočnosť oznámiť štatutárovi/vedúcemu zamestnancovi, ktorého sa finančná operácia týka, pre odstránenie zistených nedostatkov a zabezpečenia nápravy. Ak je finančná operácia nevyhnutná, po odstránení zisteného nesúladu sa vykoná nová finančná kontrola.
4. Pri preukázateľne zavinenom porušení povinností pri plnení pracovných úloh súvisiacich s výkonom finančnej kontroly, zamestnanci a vedúci zamestnanci znášajú všetky právne a ekonomické dôsledky za preukázanú škodu súvisiacu s finančnými operáciami alebo ich časťami.
5. Vedúcim zamestnancom sa na účely vykonávania finančnej kontroly rozumie zamestnanec podľa zákona č. 552/2003 Z. z. o výkone práce vo verejnom záujme v znení neskorších predpisov.
6. Zamestnancom sa na účely vykonávania finančnej kontroly rozumie osoba podľa § 2 písm. i)
zákona č. 357/2015 Z. z..
7. Prizvanou osobou zamestnanec iného orgánu verejnej správy, zamestnanec, právnické osoby, alebo iná fyzická osoba, ak ich štatutár prizval na účasť na finančnej kontrole na základe poverenia štatutára a súhlasu prizvanej osoby.

Článok 5
Finančná kontrola podľa § 7 zákona

1. Finančnou kontrolou podľa § 7 zákona sa overuje vždy súlad každej finančnej operácie alebo
jej časti s relevantnými skutočnosťami uvedenými v § 6 ods. 4 zákona č. 357/2015 Z. z., a to:
a) rozpočet orgánu verejnej správy na príslušný rozpočtový rok
c) osobitné predpisy alebo medzinárodné zmluvy, ktorými je Slovenská republika viazaná a na základe, ktorých sa Slovenskej republike poskytujú finančné prostriedky zo zahraničia
d) zmluvy uzatvorené orgánom verejnej správy
e) rozhodnutia vydané na základe osobitných predpisov
f) vnútorné predpisy alebo
g) iné podmienky poskytnutia a použitia verejných financií.
2. Obec je povinná vykonávať finančnú kontrolu vo vzťahu ku každej finančnej operácii alebo jej časti, pričom v prípade, ak ide o finančnú operáciu, ktorou je poskytnutie verejných financií postupuje podľa § 8 zákona č. 357/2015 Z. z. a v prípade, že v rámci finančnej kontroly potrebuje vykonať overenie na mieste, postupuje podľa § 9 zákona č. 357/2015 Z.z..
3. Ak sa finančnou kontrolou zistí nesúlad finančnej operácie alebo jej časti s relevantnými

skutočnosťami uvedenými v § 6 ods. 4, finančnú operáciu nemožno realizovať a vyjadriť s ňou súhlas. Finančnú kontrolu nemožno v takomto prípade prerušiť do času odstránenia nesúladu finančnej operácie alebo jej časti s relevantnými skutočnosťami uvedenými v § 6 ods. 4. V prípade, ak sú počas finančnej kontroly identifikované nedostatky, je potrebné zodpovedným zamestnancom uviesť nesúhlas s realizovaním finančnej operácie alebo jej časti. Po odstránení nedostatkov, resp. náprave stavu, ktorý viedol k nesúladu finančnej operácie s relevantnými skutočnosťami podľa § 6 ods. 4, obec opäť vykoná finančnú kontrolu, pričom v rámci tejto už môže byť zistený súlad finančnej operácie s relevantnými skutočnosťami podľa § 6 ods. 4.
4. Vykonanie finančnej kontroly sa potvrdzuje na doklade súvisiacom s finančnou operáciou alebo jej časťou. Takýmto dokladom je napr. cestovný príkaz, faktúra, žiadosť o platbu, príjmový pokladničný doklad, zmluva a pod. Obec si môže pre svoje podmienky vytvoriť a použiť aj krycí list (príloha č. 1).
5. V prípade väčšieho množstva finančných operácií rovnakého druhu (napr. príjmové/výdavkové pokladničné doklady) je možné vykonať finančnú kontrolu na jednom spoločnom doklade (spoločnom/súhrnnom krycom liste) podľa prílohy č. 2 za určité obdobie. V takom prípade je však potrebné, aby zo súhrnného krycieho listu bola zrejmá identifikácia finančných operácií alebo ich častí, ktorých sa týka (napr. koľko a akých finančných operácií sa vykonalo, s akým celkovým objemom a na akých konkrétnych dokladoch) a obdobie, za ktoré sa vyhotovuje. Do súhrnného krycieho listu možno zahrnúť len finančné operácie alebo ich časti rovnakej povahy( napríklad vyberanie poplatkov za odpady, hotovostný príjem do pokladnice, pravidelné platby za energie, tlač a pod.).
6. Doklad súvisiaci s finančnou operáciou alebo jej časťou musí podľa § 7 ods. 3 zákona č. 357/2015 Z. z. obsahovať:
a) vyjadrenie súhlasu alebo nesúhlasu s finančnou operáciou alebo jej časťou
b) meno a priezvisko osoby, ktorá vykonala finančnú kontrolu
c) dátum vykonania finančnej kontroly a v nadväznosti na vykonané overenie
d) podpis osoby, ktorá vykonala finančnú kontrolu.
Každú z vyššie uvedených skutočností (vyjadrenie súhlasu alebo nesúhlasu s finančnou operáciou alebo jej časťou, meno, priezvisko, dátum, podpis) je potrebné uvádzať zvlášť za každú osobu, ktorá vykonala finančnú kontrolu, t. j. napr. nie je možné uviesť len jeden súhlas s finančnou operáciou alebo jej časťou za všetky osoby, ktoré vykonali finančnú kontrolu.
7. Podpisom sa podľa § 2 písm. q) zákona č. 357/2015 Z. z. rozumie vlastnoručný podpis. Nie je prípustné podpisovať vykonanie finančnej kontroly pečiatkou podpisu, tzv. faksimile podpisu.
8. V prípade náležitostí „dátumu“ je potrebné uvádzať ten dátum, kedy sa reálne finančná kontrola vykonala, teda overili sa relevantné skutočnosti podľa § 6 ods. 4, pričom dátumy nemusia byť pri jednotlivých osobách vykonávajúcich finančnú kontrolu totožné.
9. Každá osoba vykonávajúca finančnú kontrolu vyššie uvedeným spôsobom deklaruje za seba, že na základe ňou vykonaného overenia súladu finančnej operácie alebo jej časti s relevantnými skutočnosťami podľa § 6 ods. 4, súhlasí/ nesúhlasí s realizovaním finančnej operácie alebo jej časti.
10. V prílohe č. 3 sú uvedené najčastejšie finančné operácie obce. Príklady finančných operácií nie sú	konečné, ak sa v budúcnosti vyskytnú ďalšie	finančné	operácie,	zodpovední zamestnanci obce ich navrhnú štatutárovi na doplnenie do smernice. Výsledkom doplnenia bude aktualizácia smernice.
11. Overenie finančnou kontrolou sa potvrdzuje nasledovne:

	FINANČNÁ KONTROLA podľa § 7 z. 357/2015 Z. z.

	Schvaľujem*	Neschvaľujem*
finančnú operáciu alebo jej časť
	Schvaľujem*	Neschvaľujem*
finančnú operáciu alebo jej časť

	Meno a priezvisko zamestnanca
	Meno a priezvisko starostu obce alebo ním povereného vedúceho zamestnanca

	Dátum:	Podpis:
	Dátum:	Podpis:

	*/nehodiace sa prečiarknuť
	*/nehodiace sa prečiarknuť



12. Vykonanie finančnej kontroly je možné potvrdiť aj priamo na doklade súvisiacom s finančnou
operáciou alebo jej časťou.
13. Finančná kontrola sa v podmienkach obce nevykonáva pri odstraňovaní dôsledkov prevádzkových havárií a iných havarijných stavov bezprostredne po ich vzniku, ak odstránenie týchto dôsledkov neznesie odklad v záujme ochrany života, zdravia a v záujme predchádzania škodám na majetku. Za činnosti, ktoré v podmienkach obce spadajú pod uvedenú výnimku sa považuje najmä zabezpečenie prác, služieb a tovarov bezprostredne po havárii plynových rozvodov, elektrických rozvodov, kanalizácie, po znateľnom a nebezpečnom poškodení vonkajších a vnútorných múrov budovy úradu vstupov do budovy úradu a spoločných priestorov budovy úradu, v súvislosti s ktorým je nápravu potrebné zabezpečiť bezprostredne po poškodení a náprava neznesie odklad.
14. Finančnú kontrolu vykonávajú:
a) štatutárny orgán alebo ním určený vedúci zamestnanec
b) všetci zamestnanci, ktorí sa v rozsahu svojej pôsobnosti podieľajú na overovaní súladu finančnej operácie alebo jej časti s § 6 ods. 4 podľa rozhodnutia štatutárneho orgánu (napr. v opise pracovnej činnosti, podľa organizačného poriadku)
c) prizvané osoby (ak je to relevantné).
15. Finančnú kontrolu musia vykonať vždy minimálne dve osoby. Vykonávaním finančnej kontroly minimálne dvomi osobami, obec zabezpečí dodržanie tzv. princípu „kontroly štyroch očí“.
16. Finančnú kontrolu vykonávajú vždy v zložení:
a) štatutár a zamestnanec/prípadne viac zamestnancov v rozsahu svojej pôsobnosti
b) vedúci zamestnanec a zamestnanec/prípadne viac zamestnancov v rozsahu svojej pôsobnosti
c) štatutár, resp. vedúci zamestnanec a prizvaná osoba (na základe poverenia)
d) starosta a fyzická osoba, ktorú schválilo OZ uznesením.
17. Finančná kontrola má byť vykonávaná všetkými zamestnancami obce, ktorí sa podľa rozhodnutia štatutára obce v rozsahu svojej pôsobnosti podieľajú na overovaní súladu finančnej operácie.
18. Ak sa na vykonávaní finančnej kontroly zúčastní prizvaná osoba na základe poverenia (príloha č. 4), uvedie sa na doklade súvisiacom s finančnou operáciou, že ide o prizvanú osobu, t. j. musí byť zrejmé, že daná osoba je prizvanou osobou. Prizvaná osoba vykonávajúca finančnú kontrolu, tak ako aj ostatné osoby vykonávajúce finančnú kontrolu, potvrdí na doklade súvisiacom s finančnou operáciou alebo jej časťou súlad finančnej operácie alebo jej časti so skutočnosťami uvedenými v § 6 ods. 4 a uvedie povinné náležitosti podľa § 7 ods. 3 zákona č. 357/2015 Z. z, t. j. uvedie svoje meno, priezvisko, podpis, dátum vykonania finančnej kontroly a súhlas alebo nesúhlas s finančnou operáciou alebo jej časťou.

Článok 6
Vykonávanie finančnej kontroly podľa § 8 zákona o finančnej kontrole

1. Obec vo vzťahu k finančnej operácii, ktorou je poskytnutie verejných financií, vykonáva finančnú kontrolu podľa § 8 zákona o finančnej kontrole.
2. Obec po vzniku právneho nároku prijímateľa na poskytnutie verejných financií postupuje pri overovaní splnenia podmienok poskytnutia verejných financií alebo použitia verejných financií podľa základných pravidiel finančnej kontroly a auditu upravených v § 20 až 27 zákona o finančnej kontrole.
3. Finančnú kontrolu podľa § 8 zákona o finančnej kontrole vykonávajú:
a) štatutárny orgán obce alebo ním určený vedúci zamestnanec a
b) zamestnanec v rozsahu svojej pôsobnosti podľa rozhodnutia štatutárneho orgánu obce. (prípadne fyzická osoba, na základe uznesenia OZ, ak obec nemôže zabezpečiť finančnú kontrolu vlastnými zamestnancami).
4. Osoby vykonávajúce finančnú kontrolu podľa § 8 zákona o finančnej kontrole zodpovedajú za správnosť overenia finančnej operácie, ktorou je poskytnutie verejných financií. Overenie vykonávajú postupom podľa § 7 ods. 3 zákona o finančnej kontrole. Na doklade súvisiacom s finančnou operáciou alebo jej časťou musia overiť súlad so skutočnosťami uvedenými v § 6 ods. 4 zákona o finančnej kontrole a uviesť meno a priezvisko, podpis, dátum vykonania finančnej kontroly a vyjadrenie súhlasu alebo nesúhlasu s finančnou operáciou alebo jej časťou.
5. V prípade, ak pri finančnej kontrole podľa § 8 zákona o finančnej kontrole budú zistené nedostatky, ktoré majú vplyv na poskytnutie verejných financií[image: ]t. j. dôjde k neposkytnutiu verejných financií alebo k ich poskytnutiu v zníženej výške alebo bude potrebné poskytnuté plnenie vymáhať, ak už boli verejné financie poskytnuté, okrem toho, že výstupom z finančnej kontroly bude schválenie resp. neschválenie finančnej operácie zodpovedným zamestnancom postupom podľa § 7 ods. 3 zákona o finančnej kontrole, bude sa musieť vypracovávať a zasielať povinnej osobe aj návrh správy a správu z finančnej kontroly podľa
§ 22 zákona o finančnej kontrole.
6. V prípade, ak pri finančnej kontrole podľa § 8 zákona o finančnej kontrole budú zistené nedostatky, ktoré nemajú vplyv na poskytnutie verejných financií, výstupom z finančnej kontroly bude schválenie resp. neschválenie finančnej operácie zodpovedným zamestnancom postupom podľa § 7 ods. 3 zákona o finančnej kontrole. Návrh správy a správa z finančnej kontroly podľa § 22 zákona o finančnej kontrole sa nebude vypracovávať.
7. V prípade, ak pri finančnej kontrole podľa § 8 zákona o finančnej kontrole nebudú zistené nedostatky, výstupom z finančnej kontroly bude schválenie resp. neschválenie finančnej operácie zodpovedným zamestnancom postupom podľa § 7 ods. 3 zákona o finančnej kontrole. Správa z finančnej kontroly podľa § 22 zákona o finančnej kontrole sa nebude vypracovávať.
8. Finančná kontrola v prípade čl. 6 ods. 6 a 7 bude ukončená postupom podľa § 7 zákona  o finančnej kontrole. Osoby vykonávajúce finančnú kontrolu potvrdia na doklade súvisiacom s finančnou operáciou alebo jej časťou súlad so skutočnosťami uvedenými v § 6 ods. 4 zákona o finančnej kontrole a uvedú povinné náležitosti podľa § 7 ods. 3 zákona o finančnej kontrole, t. j. meno a priezvisko, podpis, dátum vykonania finančnej kontroly a vyjadrenie súhlasu alebo nesúhlasu s finančnou operáciou alebo jej časťou.
9. Finančnú kontrolu podľa § 8 zákona o finančnej kontrole vykonávajú spravidla tie isté osoby, ktoré vykonávajú finančnú kontrolu podľa § 7 zákona o finančnej kontrole.
10. Ak obec nemôže zabezpečiť vykonanie finančnej kontroly podľa § 8 zákona o finančnej kontrole dvomi svojimi zamestnancami, môže finančnú kontrolu podľa § 8 zákona o finančnej kontrole vykonávať starosta a aspoň jedna iná fyzická osoba, ktorú schváli obecné zastupiteľstvo uznesením.
11. Obec môže, pri dodržaní hospodárnosti, efektívnosti, účinnosti a účelnosti nakladania s

verejnými financiami, na základe písomnej zmluvy splnomocniť na výkon finančnej kontroly podľa § 8 zákona o finančnej kontrole iný orgán verejnej správy, ktorý má odborné, personálne a materiálne predpoklady na výkon finančnej kontroly. Iný orgán verejnej správy koná v mene a na účet obce.

Článok 7
Vykonávanie finančnej kontroly podľa § 9 zákona o finančnej kontrole

1. Oprávneným orgánom, ktorý rozhodne o vykonávaní finančnej kontroly podľa § 9 zákona o finančnej kontrole je štatutár.
2. Štatutárny orgán obce rozhodne, ktorú finančnú operáciu alebo ktoré jej časti sú zamestnanci oprávnení overiť aj finančnou kontrolou podľa § 9 zákona o finančnej kontrole, v rámci ktorej získajú dôkazy, preveria a zistia skutočnosti, ktoré sa považujú za potrebné na účely overenia jej súladu so skutočnosťami uvedenými v § 6 ods. 4 zákona o finančnej kontrole.
3. Štatutárny orgán obce rozhodne, v ktorej organizačnej zložke, právnickej alebo fyzickej osobe budú zamestnanci vykonávať finančná kontrolu na mieste.
4. Finančnú kontrolu podľa § 9 zákona o finančnej kontrole vykonávajú aspoň dvaja zamestnanci obce na základe písomného poverenia vydaného štatutárnym orgánom alebo ním písomne splnomocneným vedúcim zamestnancom.
5. Poverenie (podľa prílohy č. 4) musí byť vyhotovené v písomnej forme a musí obsahovať:
a) identifikáciu osôb, ktoré sú oprávnené na výkon finančnej kontroly podľa § 9 zákona o
finančnej kontrole
b) identifikáciu organizačnej zložky,	právnickej alebo fyzickej osoby, v ktorej sa bude vykonávať finančná kontrola podľa § 9 zákona o finančnej kontrole
c) predmet finančnej kontroly podľa § 9 zákona o finančnej kontrole
d) podpis štatutárneho orgánu obce alebo ním splnomocneného vedúceho zamestnanca
e) dátum vyhotovenia písomného poverenia.
6. Obec môže pri dodržaní hospodárnosti, efektívnosti, účinnosti a účelnosti nakladania s verejnými financiami na základe písomnej zmluvy splnomocniť na výkon finančnej kontroly podľa § 9 zákona o finančnej kontrole iný orgán verejnej správy, ktorý má odborné, personálne a materiálne predpoklady na výkon finančnej kontroly. Iný orgán verejnej správy koná v mene a na účet obce.
7. Na vykonávanie finančnej kontroly podľa § 9 zákona o finančnej kontrole a na úkony súvisiace s vykonanou finančnou kontrolou sa použijú základné pravidlá finančnej kontroly a auditu podľa § 20 až 27 zákona o finančnej kontrole.
8. Obec podľa § 22a zákona  pred vykonaním finančnej kontroly podľa § 9 je oprávnená v povinnej osobe (kde sa vykonáva kontrola) vykonať úkony, ktorých cieľom je zabezpečenie podkladov pre posúdenie, či je potrebné vykonať finančnú kontrolu.
9. O úkonoch podľa odseku 1 sa vypracuje záznam, ktorý obec zašle povinnej osobe. Ak obec
(oprávnená osoba) v nadväznosti na úkony podľa odseku 1 vykoná finančnú kontrolu podľa
§ 9, môžu zistené skutočnosti slúžiť ako podklad pre vypracovanie návrhu správy, návrhu čiastkovej správy, správy alebo čiastkovej správy z finančnej kontroly podľa § 9.
10. Vykonaním finančnej kontroly podľa § 9 zákona o finančnej kontrole nezaniká povinnosť vykonať aj finančnú kontrolu podľa § 7 zákona o finančnej kontrole.
11. V prípade výkonu finančnej kontroly podľa § 9, ktorá sa vykonáva na mieste, oprávnená osoba (obec) okrem potvrdenia súladu finančnej operácie alebo jej časti so skutočnosťami uvedenými v § 6 ods. 4 spôsobom podľa § 7 ods. 3 zákona č. 357/2015 Z. z. vždy vypracováva

návrh (čiastkovej) správy a (čiastkovú) správu alebo len správu, resp. záznam podľa odseku
(9) v prípade, aj keď ak nezistí nedostatky. Výsledkom finančnej kontroly podľa § 9 je (čiastková) správa, ktorej vypracovaniu v prípade identifikovania nedostatkov predchádza vypracovanie návrhu (čiastkovej) správy. V prípade finančnej kontroly podľa § 9 neplatí možnosť nevypracovania návrhu správy a správy z finančnej kontroly ako je to pri finančnej kontrole podľa § 8.

Článok 8
Mlčanlivosť

Pre zamestnancov obce a prizvanú osobu platí povinnosť zachovávať mlčanlivosť – vyhlásenie o mlčanlivosti príloha č. 5 o skutočnostiach, o ktorých sa dozvedeli pri výkone finančnej kontroly alebo pri úkonoch predchádzajúcich finančnej kontrole podľa § 9. Táto povinnosť im trvá aj po skončení pracovnoprávneho vzťahu alebo obdobného pracovného vzťahu.

Článok 9 Prechodné ustanovenia
Za súhlas s finančnou operáciou alebo jej časťou je možné považovať aj systém výrokov, resp. vyjadrení, ktoré bolo potrebné podľa § 7 ods. 3 zákona č. 357/2015 Z. z. uvádzať do 31. decembra 2025, t. j. vo finančnej operácii je/nie je možné pokračovať, finančnú operáciu je/nie je možné vykonať alebo je potrebné/nie je potrebné vymáhať, ktoré boli realizované do účinnosti tejto smernice.
Článok 10
Záverečné a spoločné ustanovenia
1. Na výkon finančnej kontroly sa vzťahuje plne zákon o finančnej kontrole a audite a príslušné Metodické usmernenie Ministerstva financií SR k finančnej kontrole, ktoré má záväzný charakter.
2. Táto Smernica je prístupná všetkým zamestnancom prichádzajúcim do styku s finančnými operáciami. Ustanoveniami tejto smernice sú povinní riadiť sa štatutár a všetci zamestnanci obce.
3. Táto Smernica nadobudne platnosť a účinnosť dňa  01. 06. 2026.




Prílohy výkonu finančnej kontroly tvoria súčasť tejto smernice.

[bookmark: _GoBack]V Želmanovciach, dňa 30. 04. 2026




Anna Stašková
starostka obce

Príloha č. 1 - Vzor krycieho listu na potvrdenie vykonania finančnej kontroly (podľa § 7 ods. 3 zákona č. 357/2015 Z. z.)
KRYCÍ/KONTROLNÝ LIST
	Označenie alebo popis finančnej operácie alebo jej časti
	

	Zamestnanec za (napr.
rozpočet)...............................
(uvedie sa organizačný útvar)
	Súhlasím*	Nesúhlasím*
s finančnou operáciou alebo jej časťou

	
	(uvedie sa meno, priezvisko zamestnanca)

	
	Dátum:
	Podpis:

	Zamestnanec za (napr. majetok)...............................
(uvedie sa organizačný útvar)
	Súhlasím*	Nesúhlasím*
s finančnou operáciou alebo jej časťou

	
	(uvedie sa meno, priezvisko zamestnanca)

	
	Dátum:
	Podpis:

	Zamestnanec za (napr. príjmy daní)...............................
(uvedie sa organizačný útvar)
	Súhlasím*	Nesúhlasím*
s finančnou operáciou alebo jej časťou

	
	(uvedie sa meno, priezvisko zamestnanca)

	
	Dátum:
	Podpis:

	Štatutár/vedúci zamestnanec za
...............................
(uvedie sa organizačný útvar)
	Súhlasím*	Nesúhlasím*
s finančnou operáciou alebo jej časťou

	
	(uvedie sa meno, priezvisko vedúceho zamestnanca)

	
	Dátum:
	Podpis:


* nehodiace sa vyjadrenia prečiarknite
POZNÁMKA:
Pokiaľ osoba vykonávajúca finančnú kontrolu pri overovaní finančných operácií alebo ich častí s § 6 ods. 4 zákona č. 357/2015 Z. z. o finančnej kontrole a audite a o zmene a doplnení
niektorých zákonov v znení neskorších predpisov zistila nesúlad, môže uviesť dôvod, pre ktorý nie je možné finančnú operáciu vykonať.
Krycí list je možné upraviť podľa potreby orgánu verejnej správy pri zachovaní ustanovení
zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov. Ide o univerzálny krycí list, ktorý je možné použiť pre rôzne typy
finančných operácií.

Príloha č. 2

SPOLOČNÝ SÚHRNNÝ KRYCÍ KONTROLNÝ LIST
(finančná kontrola podľa § 7 zákona č. 357/2015 Z. z.) Obdobie: (napr. deň........dátum, týždeň od do......................., mesiac............. Predmet finančnej kontroly
· Názov finančnej operácie / projektu: ................................................

(napr. rozhodnutia o ..........................., príjmové doklady stravné, príspevky, poplatky, nájomné , mzdy, odvody, vyradenie majetku......

· Celková hodnota finančnej operácie:	EUR



	
FINANČNÁ KONTROLA podľa § 7 z. 357/2015 Z. z.

	Schvaľujem*	Neschvaľujem*
finančnú operáciu alebo jej časť
	Schvaľujem*	Neschvaľujem*
finančnú operáciu alebo jej časť

	Meno a priezvisko zamestnanca
	Meno a priezvisko starostu obce alebo ním povereného vedúceho zamestnanca

	Dátum:	Podpis:
	Dátum:	Podpis:

	*/nehodiace sa prečiarknuť
	*/nehodiace sa prečiarknuť



Príloha č. 3
Príklady niektorých finančných operácií

	Príjmové hotovostné a bezhotovostné finančné operácie (príjem verejných financií)

	príjem dotácie, granty zo štátneho rozpočtu príjem z penále zo zmluvného vzťahu
príjem z predaja majetku príjem zo správneho poplatku daňové príjmy
príjem z poplatku za odpad príjem z poplatku za rozvoj nájomná zmluva
zmluva o predaji majetku
atď.

	Vynaloženie verejných financií

	úhrada výdavkov spotrebného charakteru (materiál, tovary, služby)
úhrada za obstaraný majetok poskytnutie zálohy/preddavku úhrada nájomného (výdavok)
výdavky na reprezentačné účely
uhradenie pokuty/sankcie
vyúčtovanie miezd vyplatenie cestovných náhrad výplata miezd v hotovosti úhrada správnych poplatkov úhrada súdnych poplatkov
poskytnutie sociálnej výpomoci zo sociálneho fondu nájomná zmluva
zmluva o dodaní tovarov/služieb
pracovné zmluvy dohody o vykonaní práce
dohody o pracovnej činnosti
dodatky k zmluvám (len ak obsahujú finančné plnenie)
návrh na zvýšenie tarifného platu,
návrh na úpravu osobného príplatku, príplatku za zastupovanie, iné formy odmeňovania
vyhlásenie verejného obstarávania kolektívna zmluva
zmluva o poskytnutie dotácie
poskytnutie dotácie, grantu podľa osobitného predpisu poskytnutie nenávratného finančného príspevku poskytnutie dávky v hmotnej núdzi
atď.

	Iný úkon majetkovej povahy ako finančná operácia

	zmluva o bezplatnom prevode majetku
zaradenie majetku, vyradenie majetku, likvidácia a náhrada škody na majetku odpisovanie
tvorba opravných položiek k majetku a rezerv atď.



Príloha č. 4


POVERENIE
na vykonanie finančnej kontroly číslo............


Podľa § 9 ods. 3 zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov (ďalej len „zákon č. 357/2015 Z. z.“)

Poverujem (minimálne 2 zamestnancov) zamestnancov obce Želmanovce
(titul, meno, priezvisko) 	

(titul, meno, priezvisko) 	

a prizvanú osobu (ak relevantné)

(titul, meno, priezvisko) 	

(názov a sídlo orgánu verejnej správy/právnickej osoby, ktorej zamestnancom je prizvaná osoba) 	

na vykonanie finančnej kontroly podľa § 9 zákona č. 357/2015 Z. z. (ďalej len „finančná
kontrola”), ktorá sa vykonáva na mieste v 	(uvedie sa názov a
sídlo povinnej osoby – kde sa bude kontrola vykonávať).

Cieľom finančnej kontroly je 	(uvedie sa cieľ finančnej kontroly).


Zamestnancom vykonávajúcim finančnú kontrolu a prizvanej osobe (ak relevantné) pri výkone finančnej kontroly prináležia oprávnenia a povinnosti podľa zákona č. 357/2015 Z. z. a pri plnení úloh podľa zákona č. 357/2015 Z. z. majú postavenie verejných činiteľov podľa ustanovenia § 128 Trestného zákona.



(titul, meno, priezvisko, funkcia a podpis
štatutárneho orgánu – obce alebo písomne splnomocneného vedúceho zamestnanca)

Príloha č. 5



VYHLÁSENIE O MLČANLIVOSTI
prizvanej osoby pri výkone finančnej kontroly


Ja, nižšie podpísaný/á:
Meno a priezvisko: .............................................................................
Dátum narodenia: ................................................................................
Adresa: ..............................................................................................
Funkcia / odborná kvalifikácia: .....................................................

ako prizvaná osoba podľa § 24 zákona č. 357/2015 Z. z. o finančnej kontrole a audite, týmto


vyhlasujem, že

1. Budem zachovávať mlčanlivosť o všetkých skutočnostiach, dokumentoch, údajoch a informáciách, o ktorých sa dozviem v súvislosti s účasťou na výkone finančnej kontroly.
2. Nebudem tieto skutočnosti poskytovať, sprístupňovať, zverejňovať ani inak využívať bez súhlasu orgánu verejnej správy, ktorý ma na výkon finančnej kontroly prizval.
3. Som si vedomý/á, že povinnosť mlčanlivosti trvá aj po skončení finančnej kontroly.
4. Beriem na vedomie, že uvedené povinnosti vyplývajú z § 24 ods. 6 zákona č. 357/2015 Z.
z. a ich porušenie môže mať následky podľa platných právnych predpisov.


V ………………………………, dňa ………………………


Podpis prizvanej osoby:	…………………………………………



Obec Želmanovce,  meno a priezvisko starostu obce ............................................................


Podpis oprávnenej osoby	.................................................................

